
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A  NR. 96
                                                             din 26 aprilie 2018
   privind încetarea mandatului de membru al Consiliului de administraţie al S.C. ECOSERV SIG S.R.L., 

      a domnului Moldovan Radu, calitate deținută potrivit contractului de mandat nr. 5683/12.03.2014 

Consiliul Local al Municipiului Sighișoara, întrunit în ședință ordinară, 
Luând act de proiectul de hotărâre şi referatul de aprobare al Primarului Municipiului, în calitate de iniţiator, înregistrat cu nr. 11.110/19.04.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările și completările ulterioare;

Având în vedere Hotărârea Consiliului Local Sighișoara nr. 49 din 31.03.2011, prin care s-a aprobat înfiinţarea S.C. Ecoserv Sig S.R.L. prin reorganizarea Serviciului Public de Gospodărie, modificată și completată prin Hotărârea Consiliului Local Sighișoara nr. 105/08.06.2011;

Văzând şi Hotărârea Consiliului Local Sighișoara nr. 76/25.04.2012 privind aprobarea delegării gestiunii directe pentru unele servicii de utilităţi publice către S.C. Ecoserv Sig S.R.L., completată prin Hotărârea Consiliului Local Sighișoara nr. 93/31.05.2012 şi modificată prin Hotărârea Consiliului Local Sighișoara nr. 54/28.03.2013;

Ţinând cont de prevederile contractului de delegare a gestiunii prin atribuire directă a unor activități și servicii comunitare de utilități publice ale Municipiului Sighișoara către S.C. Ecoserv Sig S.R.L., înregistrat sub nr. 16.200/02.08.2012, aprobat prin Hotărârea Consiliului Local Sighișoara nr. 11/12.07.2012, așa cum a fost modificat și completat prin actul adițional nr. 1, aprobat prin Hotărârea Consiliului Local Sighișoara nr. 67/27.09.2012, actul adițional nr. 2, aprobat prin Hotărârea Consiliului Local Sighișoara nr. 55/28.03.2013, actul adițional nr. 3, aprobat prin Hotărârea Consiliului Local Sighișoara nr. 32/26.02.2015 şi actul adiţional nr. 4, aprobat prin Hotărârea Consiliului Local Sighișoara nr. 33/27.02.2017;
Având în vedere prevederile Legii nr. 31/1990 privind societățile, republicată, cu modificările și completările ulterioare și ale O.U.G. nr. 109/2011 privind guvernanţa corporativă a întreprinderilor publice, cu modificările şi completările ulterioare;

Având în vedere prevederile O.G. nr. 71/2002 privind organizarea și funcționarea serviciilor publice de administrare a domeniului public și privat de interes local, cu modificările și completările ulterioare;
Având în vedere prevederile Legii nr. 51/2006, Legea Serviciilor comunitare de utilități publice, republicată, cu modificările şi completările ulterioare;
Având în vedere Hotărârea Consiliului Local Sighișoara nr. 119/25.07.2013 privind desemnarea şi validarea membrilor Consiliului de Administraţie al S.C. ECOSERV SIG S.R.L., prin care a fost desemnat, respectiv, validat ca membru al Consiliului de administraţie al S.C. ECOSERV SIG S.R.L. și domnul Moldovan Radu - membru din afara autorităţii publice tutelare/altor autorităţi sau instituţii publice, în calitate de membru neexecutiv şi independent al Consiliului de administraţie;
Văzând notificarea înregistrată la Municipiul Sighișoara cu nr. 9.801/10.04.2018, formulată de domnul Moldovan Radu, prin care, renunță la contractul de mandat încheiat în baza calității de membru în Consiliul de administraţie al S.C. ECOSERV SIG S.R.L.;

Ținând cont de prevederile art. 31 lit. a din contractul de mandat de membru în Consiliul de administraţie al S.C. ECOSERV SIG S.R.L. al domnului Moldovan Radu, înregistrat cu nr. 5683/12.03.2014, potrivit căruia: ”Încetarea contractului se poate face la intervenția uneia din următoarele cauze: a) renunțarea mandatarului la mandat, prin transmiterea de către acesta a unei notificări cu cel puțin 15 zile lucrătoare, anterior datei la care încetarea va produce efecte.”;

Având în vedere Raportul de specialitate al Serviciului Tehnic, Investiţii - Urmărire Contracte, Monitorizare Servicii de Utilităţi Publice, înregistrat cu nr. 11.113/19.04.2018, prin care se propune să se ia act de încetarea mandatului de membru al Consiliului de administraţie al S.C. ECOSERV SIG S.R.L., a domnului Moldovan Radu, ca urmare a renunțării acestuia la contractul de mandat, îndeplinindu-se prevederile legale în acest sens;
Având în vedere avizele favorabile ale comisiilor de buget, urbanism, comerț și socială;
În temeiul art. 36 (2) lit. ,,a” și ,,d”, (3) lit. ,,c”, (6) lit. ,,a” pct. 19 și (9), art 45 (1) și a art. 115 (1) lit. ,,b” din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ş T E:
Art. 1. Consiliul Local al Municipiului Sighișoara ia act de încetarea mandatului de membru al Consiliului de administraţie al S.C. ECOSERV SIG S.R.L., a domnului Moldovan Radu, calitate deținută potrivit contractului de mandat nr. 5683/12.03.2014, ca urmare a renunțării acestuia la contractul de mandat, prin notificarea înregistrată la Municipiul Sighișoara cu nr. 9.801/10.04.2018 și constată încetarea calității de membru al Consiliului de administraţie al S.C. ECOSERV SIG S.R.L., a domnului Moldovan Radu.

Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Viceprimarul Municipiului Sighișoara, Serviciul Tehnic, Investiţii - Urmărire Contracte, Monitorizare Servicii de Utilităţi Publice din cadrul Municipiului Sighișoara și S.C. ECOSERV SIG S.R.L.
Art. 3. Prin grija Secretarului Municipiului Sighişoara – Bizo Anca, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

          Toth Tivadar         

                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu 12 voturi ”pentru” și 5 ”abțineri”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;

  2 ex. Serviciul Tehnic, Investiţii - Urmărire Contracte, Monitorizare Servicii de Utilităţi Publice;
  1 ex. Biroul Buget, Contabilitate, Salarizare - Direcţia Economică;
  1 ex. S.C. Ecoserv Sig. S.R.L.

  1 ex. Consiliul de administrație al S.C Ecoserv Sig. S.R.L.;
  1 ex. domnul Moldovan Radu.
12 ex.
B.A. 
